| Medaljeoversikt |
| --- |
| Friidrett |
| Konkurrerte for Argentinas flagg Argentina |
| De olympiske ringer |
| Sølv | London 1948 | Lengdehopp |
| Friidrett Søramerikansk mesterskap i friidrett |
| Gull | Rio de Janeiro 1947 |  100 m |
| Gull | Rio de Janeiro 1947 |  80 mH |
| Gull | Rio de Janeiro 1947 |  Lengdehopp |
| Gull | Rio de Janeiro 1947 |  4x100 m |
| Sølv | Rio de Janeiro 1947 |  Høydehopp |
| Gull | Montevideo 1945 |  80 mH |
| Gull | Montevideo 1945 |  Lengdehopp |
| Sølv | Montevideo 1945 |  100 m |
| Sølv | Montevideo 1945 |  Høydehopp |
| Gull | Montevideo 1945 |  4x100 m |
| Gull | Santiago 1943 |  100 m |
| Gull | Santiago 1943 |  Lengdehopp |
| Gull | Santiago 1943 |  4x100 m |
| Bronse | Santiago 1943 |  Høydehopp |
| Bronse | Buenos Aires 1941 |  Lengdehopp |
| Bronse | Buenos Aires 1941 |  Høydehopp |
| Gull | Buenos Aires 1941 |  4x100 m |

**Noemí Simonetto de Portela** (født 1. februar 1926 i Buenos Aires, død 20. februar 2011) var en argentinsk friidrettsutøver som konkurrerte i sprintløp, hekkeløp, lengdehopp og høydehopp. Hun har 11 gullmedaljer fra søramerikanske mesterskap i friidrett gjennom 1940-tallet, og fikk OL-sølv i lengdehopp under Sommer-OL 1948 i London.

Idrettskarriere
---------------

Simonetto deltok i Søramerikansk mesterskap i friidrett 1941, som ble arrangert i Argentina, og fikk der bronse i lengdehopp og høydehopp, og Argentina vant 4 x 100 meter stafett. Hun deltok igjen i Søramerikansk mesterskap i friidrett 1943, og fikk der gull på 100 meter og i lengdehopp, og hun fikk bronse i høydehopp, bak Ilse Barends og Edith Klempau. I tillegg fikk hun gull på 4 x 100 meter stafett sammen med María Malvicini, Elsa Irigoyen og Ilse Hammerl. Hun vant 80 meter hekk og lengdehopp under Søramerikansk mesterskap i friidrett 1945, og fikk sølv på 100 meter, bak Beatriz Kretschmer. Hun fikk også sølv i høydehopp, der Ilse Barends vant, og hun deltok på Argentinas stafettlag som vant 4 x 100 meter stafett.

Hun fikk fire nye gullmedaljer under Søramerikansk mesterskap i friidrett 1947. Individuelt vant hun 100 meter, 80 meter hekk og lengdehopp, og hun fikk sølv i høydehopp, der Ilse Barends vant mesterskapet for tredje gang på rad. I tillegg fikk Argentina gull på 4 x 100 meter stafett, der hun løp sammen med Alicia Gomez, Maria Spuhr og Nelida Cajide.

Simonetto de Portela vant en olympiske sølvmedalje i friidrett under Sommer-OL 1948 i London. Hun kom på andreplass i lengdehopp med et hopp på 5,60 meter bak ungarske Olga Gyarmati som vant med resultatet 5,695 meter som var ny olympisk rekord.

Referanser
----------

1. ↑   World Athletics Database, World Athletics utøver-ID 198662, oppført som Noemi Simonetto[Hentet fra Wikidata]
2. ↑  Athletics Podium - *1943 South American Champs*, besøkt 21. november 2020.
3. 1 2  GBR Athletics - *South American Championships (women)*, besøkt 18. november 2020.
4. ↑  Athletics Podium - *1947 South American Champs*, besøkt 21. november 2020.

Eksterne lenker
---------------

* (en) Noemí Simonetto de Portela – Olympics.com Rediger på Wikidata

* (en) Noemí Simonetto de Portela – Olympic.org Rediger på Wikidata

* (en) Noemí Simonetto de Portela – Olympedia Rediger på Wikidata

* (en) Noemí Simonetto de Portela – Sports-Reference (OL-resultater – arkivert) Rediger på Wikidata

* (en) Noemí Simonetto de Portela – World Athletics Rediger på Wikidata

* (en) Noemí Simonetto de Portela – Track and Field Statistics Rediger på Wikidata
* (en) María Malvicini - Athletics Podium